
Es-selamu alejkum, imam pitanje u vezi snova, šta mislite o onim liječnicima koji na osnovu snova daju ljudima instrukcije o njihovoj bolesti?


* 
* 
* 
* 
* 
* 
* 

 
Ljekar na osnovu snova govori o bolesti?

Alejkumu selam,


Molim Allaha da nas sviju uputi, amin. To je jedan od velikih musibeta kod velikog broja liječnika Kur’anom, a o onima koji liječe neispravno, suvišno je i govoriti o njihovom tumačenju snova. Snove nije jednostavno tumačiti i to ne može svako da radi. Nažalost, dosta učača rukje, na osnovu nekih snova donese zaključke o čemu bi se moglo raditi, što zna biti i pogrešno.


Pa na primjer, ako je bolesnik vidio u snu zmije, odmah se tumači 100% da su to ***[džinni](https://pitajucene.com/search/d%C5%BEini/questions/ "Pretraži pitanja o džinnima")*** ili da je ***[sihr](https://pitajucene.com/search/sihr/questions/ "Pretraži pitanja o sihru")***, ili ako osoba vidi u snu velike oči, odmah se tumači da je u pitanju ***[urok](https://pitajucene.com/search/urok/questions/ "Pretraži pitanja o uroku")***, ili da osoba vidi nekog od rodbine kako mu pravi sihr, odmah se tumači da je ta osoba napravila sihr i onda nastaju rodbinske optužbe i smutnje što i jeste cilj šejtana. Liječnik Kur’anom treba da pazi na rekacije tokom rukje i na reakcije tokom korištenja terapije (med, naučena voda, maslinovo ulje, ***[namaz](https://pitajucene.com/search/Namaz/questions/ "Pretraži pitanja o namazu")***, zikr…).


Istina, određeni snovi mogu da pomognu u rasvjetljavanju slučaja, ali da bi se san protumačio, osoba mora imati ***[znanje](https://pitajucene.com/search/znanj/questions/ "Pretraži pitanja o znanju")*** o tumačenju snova, a ne da svaki san koji joj dođe, tumači površinski i bez nekog sigurnog znanja, jer sa te strane ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** može da dođe i napravi se veća smutnja i propiše se pogrešna terapija i dijagnoza.


Na pitanje odgovorio: Ebu Bilal – svršenik Medinskog fakulteta  

Preuzeto sa stranice <http://www.n-um.com>


